# ПРИПРЕМА ЗА ЧАС

*Наставни предмет* : Свет око нас; разред : I

*Тема*: Веза живе и неживе природе

*Наставна јединица*: Утицај природних појава на жива бића - Временске прилике и њихов утицај на биљке, животиње и човека

*Број часова* : 3

*Циљ часа*: Уочити и именовати природне појаве ( смена годишњих доба, временске прилике), Усвојити основна знања о утицају смене годишњих доба и различитих временских прилика на жива бића

*Образовни задаци*: Упознати своје окружење и развити способности за одговоран живот у њему. Развијање основних појмова о непосредном природном и друштвеном окружењу и њихово повезивање ; уочавање везе између временских прилика и промена у живом свету, самостално прикупљање информација из задатог текста (развој техника интелектуалног рада)

*Васпитни задаци*: Развијање одговорног односа према себи, окружењу и уважавање других

*Специјални задаци*: подстицање уочавања једноставних узрочно-последичних веза, појава и процеса, подстицање слободног исказивања својих запажања и предвиђања; примењивати правила понашања у раду у групи којој се припада, сарађивати са вршњацима у раду

*Тип часа*: 1.час - обрада, 2. и 3. час - утврђивање

*Наставне методе*: разговор, текстуална, илустративно - демонстративна (мапа ума, демонстрација сликом и аудио записом), руковођење самосталним радом ученика, игра

*Наставни облици*: колективни, групни и индивидуални рад

*Наставна средства* : припремљене апликације, панои, припремљени текстови,слике, Уџбеник; дечак и девојчица од картона и њихова одећа ( из часописа „Витез“ и материјал кориштен на 1. и 2. часу Од играчке до рачунара)

*Корелација са другим предметима*: Српски језик, Музичка култура,Од играчке до рачунара

Литература:

* за наставника : Свет око нас,Уџбеник са радном свеском за И разред ОШ;Ивана Јухас
* за ученике : Свет око нас,Уџбеник са радном свеском за И разред ОШ;Ивана Јухас;

План извођења часа: 1) уводни део часа (препаративна фаза) 10 мин.

2) главни део часа (оперативна фаза) 30 мин.

3) завршни део часа (верификативна фаза и фаза домаћег задатка) 5 мин.

|  |  |  |  |  |
| --- | --- | --- | --- | --- |
| 1.час –обрада ТОК ЧАСА | Наставна  метода | Наставни  облик | Наставна средства | Напомена |
| 1) УВОДНИ ДЕО ЧАСА – препаративна фаза - 10 мин  Испред ученика је пано са насловом“ Жива и нежива природа“. Сваки ученик узима по једну апликацију са сликом, саопштава шта је на њој приказано и поставља је на одговарајуће место паноа ( јесте, није природа). Разговор о критеријуму груписања. Исто то, али сада разврставамо у нове групе(биљке,животиње,људи)... | Разговордемонстрација сликом и текстом | Колективни и индвдуални рад | Апликације и пано на коме се постављају |  |
| 2) ГЛАВНИ ДЕО ЧАСА – оперативна фаза – 30 мин  Разговор:   * Шта је време?Какво време може да буде?Где можемо чути какво ће време бити сутра, за неколико дана,...? * Набрајамо годишња доба;у уџбенику посматрамо слике и подсећамо се карактеристика сваког годишњег доба:време и временске прилике   Рад на тексту:   * Подела на групе(раније договорене), подела задатака и рад ( *текстови и слике у Прилогу*) Свака се бави другачијим типом временских прилика. У својим групама прочитати припремљене текстове и да из њих извући податке који говоре о томе зашто је време (односно одређена временска прилика) важно за живи свет.Сваки ученик има свој примерак,самостално чита а затим се разговара у групи.   Задатак за ученика са посебним потребама : на сликама се налазе различити прикази природе, али и исти само у другој боји. Потребно је груписати слике тако да одговарају годишњем добу на основу онога што зна о временским приликама ( он бира које ће то годишње доба бити) ; након што класификује слике даје објашњење зашто је тако урадио.   * Групе извештавају, док их остали слушају и додају уколико сматрају да су нешто пропустили * На основу изложених података попуњавају се поља у уџбенику(стр.150)   Повратна информација -заједничка провера урађеног | Разговор, рад на тексту и сликама, илустративно демонстративна | Групни, колективни и индивидуални рад | Слике, текстови, Уџбеник |  |
| 3) ЗАВРШНИ ДЕО ЧАСА – верификативна фаза и фаза домаћег задатка - 5 мин  Игра: облачимо дечака и девојчицу) свака група другачије; за  а) Игру на снегу  б) Пролећни излет  в) Одлазак на плажу  г) Јесењу шетњу   * након облачења правимо мини модну ревију   -слушамо, док радимо, одломке из композиције “Четири годишња доба“,Вивалди  Домаћи задатак:   * Слушати на ТВ временску прогнозу за наредна два дана, забележити у свесци и упоредити са временом тог дана   На интернету ( уз помоћ старијих) пронаћи податак о томе када су људи почели да прате временске прилике и забележити у свесци где су пронашли тај податак ( касније, на часу ОИДР заједнички посећујемо те сајтове) | Разговор, ил – дем., | Групни, колективни и индивидуални рад | ЦД са музиком, лутке од картона и њихова одећа |  |

* 2 . час – утврђивање: а) Анализа домаћег задатка и како се користи интернет да би дошли до података о времену

б) радимо задатке које смо чули на аудио материјалу

* 3. час - утврђивање : а) израда Мапе ума (групни рад)

б) рад на наставним листићима